UMI งบฯ Q3 พลิกกำไรกว่า 4 ลบ. หลังมีรายได้พิเศษ-ค่าใช้จ่ายลดลง
UMI งบฯ Q3/58 พลิกกำไรกว่า 4 ลบ. จากปีก่อนขาดทุน 23.47 ลบ. หลังมีรายได้พิเศษ-ค่าใช้จ่ายในการขายและบริการลดลง ขณะที่ช่วง 9 เดือนแรกมีผลขาดทุน 12 ลบ. จากปีก่อนมีกำไร 57.08 ลบ.
11 พ.ย. 2558

บริษัท สหโมเสคอุตสาหกรรม จำกัด (มหาชน) หรือ UMI รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 4.01 ล้านบาท หรือมีกำไรสุทธิ 0.005 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 23.47 ล้านบาท หรือขาดทุนสุทธิ 0.028 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 12 ล้านบาท หรือ 0.014 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 57.08 ล้านบาท หรือ 0.068 บาทต่อหุ้น
ทั้งนี้ผลการดำเนินงานดังกล่าวที่มีผลพลิกกำไร เนื่องจากบริษัทมีรายได้อื่น 69 ล้านบาทเพิ่มขึ้น 42 ล้านบาท อีกทั้งค่าใช้จ่ายขายและบริหารลดลง 31 ล้านบาทหรือร้อยละ 12 ภาษีเงินได้ 48 ล้านบาทเพิ่มขึ้น 42 ล้านบาท ส่วนหนึ่งเป็นภาษีเงินได้จากการขายเงินลงทุน 38 ล้านบาท